আর এরপর থেকে দলে দলে ইউরোপিয়ানরা ছুটতে থাকে আমেরিকার প্রাকৃতিক আর খনিজ সম্পদ হাতিয়ে নেয়ার জন্য। আর সভ্য বানানোর জন্য আসতে থাকেন পাদ্রি সাহেবরা। স্থানীয় বাসিন্দারা নিজদেশে পরবাসী হয়ে পড়েন। শৃঙ্খল পরে তাদের হাতে পায়ে। ইউরোপ থেকে বয়ে আনা ম্যালেরিয়া, গুটি বসন্ত, হাম, টাইফয়েডসহ নানা রোগে আক্রান্ত হতে থাকে আদিবাসীরা। তাদের দেহে এই সব রোগ প্রতিরোধক ক্ষমতা না থাকায় তারা সহজেই মারা পড়তে থাকে।